•46 Irodalom. 



e lapok szerkesztőjét bízta meg. A mii felette díszes és igen 

 ízléses kiállítású, 51 táblán 932 színes és 14 szöveg közti képet 

 tartalmaz, melyek a lepkék meghatározásánál igen alkalmas 

 segédeszközül szolgálnak. A mú czírae szerint a „Berge"-féle 

 lepkekönyv 8-ik kiadása alapján készült, azonban annak csak 

 rendszerét és beosztását tartotta meg, mert tartalmát illetőleg 

 a szerző részint. saját bő tapasztalatai és megfigyelései, részint 

 más kutatók észleletei, valamint az e tekiiitetbeni legújabb iro- 

 dalom felhasználása által annak tartalmát aanyira javította, bőví- 

 tette és átalakította s helyi, valamint fauna viszonyainkhoz any- 

 nyira alkalmazta, hogy egészen önálló munkának tekintendő. A 

 „Berge"-féle lepkekönyv beosztását és rendszerét főképpen ezen 

 műnek meglevő, előnyösen ismert lepkeábrái kedvéért kellett meg- 

 tartania, miután ezek sorrendjét megváltoztatni már' nem lehe- 

 tett. Jóllehet ennélfogva e mű még a Staudinger-féle régi rend- 

 szert követi, mindazonáltal a szövegben a szerző, ahol csak 

 lehetett figyelembe vette már a Staudinger — Rebel-féle „Catalog 

 der Lepidopteren des Palaarctischen Faunengebietes" czímú 

 munkában megállapított új rendszert. 



Előnye és nagy érdeme a műnek, hogy a szerző mindenütt 

 a hazai viszonyokat és a magyarországi lepke-faunát írja le; e 

 végből a ' ,Btírge"-féle táblákat egy új színes táblával kellett 

 megtoldania, mely egyes a Berge"-féie műben nem ábrázolt 

 jellegzetes magyar fajokat (pl. Lyc. Jolas, Oxyt. orbiculosa, 

 Talp. pannonica stb) tartalmaz. A bevezetésben a szerző fog- 

 lalkozik a lepkék morphologiájával és életmódjával, továbbá gya- 

 korlati útmutatásokat közöl a lepkék fogása, tenyésztése, kiké- 

 szítése és eltartása tekintetében. A szerzőnek e téren gyűjtött 

 tömérdek és felette érdekes tapasztalatai itt közöltettnek és külö- 

 nösen ezek teszik a megjelent művet, nemcsak a kezdő gyűjtőre 

 nézve, hanem a már tapasztaltabb lepkészre nézve is felette 

 becsessé. 



A leíró részben, szerző leírja a lepkéket először családok, 

 azután nemek és egyes fajok szerint, mindig a jellemző voná- 

 sokat és jellegzetességeket átnézhetően a laikusra is könnyen 

 megérthetően leírva. Nagy előnye a műnek az is, hogy a szej-ző 

 a tudományos név mellett sok esetben felemlíti a használatban 

 levő magyar nevet is; az egyes fajoknak nemcsak előfordulási 

 helyét, hanem röpidejét, sőt a hernyó megjelenésének idejét, 

 életmódját és tápnövényét is megnevezi. Mindezek igazolják, 

 hogy egy oly művel van dolgunk, mely a kezdő lepkegyüjtönek 

 biztos kalauzul van hivatva szolgálni, amellett azonban alakja 

 és kiállításánál fogva minden könyvtár és szalonasztal díízére 

 válik s így mindenesetre nemcsak a szakértő körök, hanem 

 bizonyára a művelt közönségnek is élénk pártolását fogja kivívni. 

 Ára díszkötésben 30 korona. Ulbrich Ede. 



